ฮั่งเส็งปิดเพิ่ม 158.24 จุด เหตุคลายวิตก Brexit
ฮั่งเส็งปิดเพิ่ม 158.24 จุด เหตุคลายวิตก Brexit
21 มิ.ย. 2559

ดัชนีฮั่งเส็งตลาดหุ้นฮ่องกงปิดบวกในวันนี้ โดยดัชนีฮั่งเส็งเพิ่มขึ้น 158.24 จุด หรือ 0.77% ปิดวันนี้ที่ 20,668.44 จุดเนื่องจากนักลงทุนคาดว่าชาวอังกฤษจะโหวตให้สหราชอาณาจักรยังคงอยู่ในสหภาพยุโรปต่อไป ในการลงประชามติวันพฤหัสบดีที่ 23 มิ.ย.นี้        
นอกจากนี้ ตลาดยังจับตานางเจเน็ต เยลเลน ประธานธนาคารกลางสหรัฐ (เฟด) แถลงนโยบายการเงินและภาวะเศรษฐกิจรอบครึ่งปีต่อคณะกรรมาธิการการธนาคารประจำวุฒิสภาสหรัฐในวันนี้ และแถลงต่อคณะกรรมาธิการบริการการเงินประจำสภาผู้แทนราษฎรในวันพรุ่งนี้  